Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 794/11/8811	Trebišov, 14.2.2012
EEČ : 2-69-58-2012

U Z N E S E N I E

Trestná vec:	obvinený XXXXX  
Prečin:	prečin krádeže podľa  § 212 ods. 2 písm. e  Trestného zákona

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Za obdobie od 13.06.2011 do 20.10.2011 neoprávnene odoberal elektrickú energiu v rodinnom dome č. XXXXX v obci XXXXX a to takým spôsobom, že v elektromerovom rozvádzači z hlavného ističa napojil kábel mimo meradla, a v dôsledku uvedeného konania neoprávnene odoberal elektrickú energiu v rodinnom dome a spotreboval 11749 kWh elektrickej energie spoplatnenej podľa zákona č. 656/2004 Z. z. o energetike a spôsobil pre XXXXX XXXXX škodu vo výške 461,57  €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného policajta  OO PZ Streda nad Bodrogom  sp. zn. XXXXX z 20.10.2011 bolo začaté trestné stíhanie vo veci pre prečin krádeže podľa § 212 ods. 2 písm. e Tr. zákona. Následne bolo vznesené obvinenie XXXXX uznesením z 30.11.2011 za prečin krádeže podľa § 212 ods. 2 písm. e Trestného zákona na tom skutkovom základe, ako je uvedené vo výroku tohto uznesenia.

	Obvinený XXXXX v priebehu  skráteného vyšetrovania ku skutku,  ktorý je mu kladený za vinu, sa v plnom rozsahu doznal. Poškodená strana zastúpená XXXXX č. l. 12-21 trestného spisu si voči obvinenému neuplatňuje uhradiť škodu, pretože jej to bolo uhradené poštovou poukážkou zo dňa 14.11.2011. 

	Obvinený XXXXX zároveň  súhlasil s podmienečným zastavením trestného stíhania.

	Súčasne som v zmysle § 216 ods. 2 Trestného poriadku stanovil skúšobnú dobu XXXXX v trvaní 12 (dvanásť) mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby.

	Z vyššie uvedených dôvodov a vzhľadom na osobu  páchateľa s prihliadnutím na jeho  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvineného XXXXX za dostačujúce.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor